പാഠം ഒന്ന് കരുതല് ഏറെനാളത്തെ കാത്തിരിപ്പിനുശേഷം സ്കൂളിലെത്താനുള്ള ആവേശത്തിലാണ് കുരുന്നുകള്. കോവിഡിനെ മറക്കാതെ ക്ലാസ് മുറിയിലെ സന്തോഷവും സൗഹൃദവുമെല്ലാം പങ്കുവയ്ക്കാം.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ കോവിഡ് മഹാമാരി ലോകമാകെ പിടിമുറുക്കിയപ്പോള് കുഞ്ഞുങ്ങളുടെ സുരക്ഷയ്ക്കായി 2020 മാര്ച്ച് പത്തിനാണ് സ്കൂള് അടച്ചത്. താല്ക്കാലികമെന്ന് കരുതിയ അടച്ചുപൂട്ടല് നീണ്ട് ഒരു വര്ഷവും ഏഴ് മാസവും പിന്നിട്ടു. കോവിഡ് നാടാകെ രൂക്ഷമായി സ്കൂള് തുറക്കാനാകാതെ പഠനം മുടങ്ങുമെന്ന് ആശങ്കപ്പെട്ടപ്പോള് ഓണ്ലൈന് എന്ന പുത്തന് സങ്കേതമൊരുക്കി സര്ക്കാര് പഠനമുറപ്പാക്കി. പിന്നീട് ഒന്നര വര്ഷം വീടുകള് ക്ലാസ്മുറികളായി. 202021 അധ്യയന വര്ഷം പൂര്ണമായും ഓണ്ലൈന് പഠനം. കോവിഡ് വെല്ലുവിളികളെ അതിജീവിച്ച് രാജ്യത്തിന് മാതൃകയായി എസ്എസ്എല്സി, പ്ലസ്ടു പരീക്ഷയും നടത്തി. കോവിഡിന്റെ തീവ്രത കുറയുമ്ബോള് സ്കൂള് വീണ്ടും തുറക്കുകയാണ്. ഇനി വേണ്ടത് അതീവ ജാഗ്രത. വിദ്യാര്ഥികളും രക്ഷിതാക്കളും അധ്യാപകരുമെല്ലാം ഒത്തൊരുമിച്ചുവേണം ഈ കടമ്ബ കടക്കാന്. പാലക്കാട് നീണ്ട അടച്ചിടലിനൊടുവില് തിങ്കളാഴ്ച സ്കൂളുകള് തുറക്കുന്നു. സ്കൂള് ശുചീകരണം പൂര്ത്തിയായി. മാനസിക സമ്മര്ദം കുറയ്ക്കാന് ആവശ്യമെങ്കില് വിദ്യാര്ഥികള്ക്ക് കൗണ്സിലിങ് നല്കും. ജില്ലയില് ആകെ 1002 സ്കൂളുകളാണുള്ളത്. 333 സര്ക്കാര് സ്കൂളുകളും 585 എയ്ഡഡ് സ്കൂളുകളും 84 അണ് എയ്ഡഡും. പഞ്ചായത്ത്, മുനിസിപ്പല് സെക്രട്ടറിമാരും എന്ജിനിയര്മാരും വിദ്യാഭ്യാസ ഓഫീസര്മാരും സ്കൂളുകള് സന്ദര്ശിച്ച് സുരക്ഷാ പരിശോധന നടത്തി. നിലവില് മൂന്ന് സ്കൂള് ഒഴികെയുള്ളവയ്ക്ക് ഫിറ്റ്നസ് ലഭിച്ചതായി വിദ്യാഭ്യാസ ഉപഡയറക്ടര് പി കൃഷ്ണന് പറഞ്ഞു. ഫിറ്റ്നസ് ലഭിക്കാത്ത സ്കൂളുകളിലെ കുട്ടികള്ക്ക് മറ്റ് സ്കൂളുകളില് ക്ലാസ് നടത്തും. സ്കൂളുകളില് സര്ക്കാര് നിര്ദേശപ്രകാരമുള്ള ആരോഗ്യ സംരക്ഷണ, സുരക്ഷാ സമിതി രൂപീകരിച്ച് വിവരങ്ങള് വിദ്യാഭ്യാസ വകുപ്പിന് കൈമാറി. ഒരു ബെഞ്ചില് രണ്ട് കുട്ടികള് എന്ന വിധം ക്ലാസ് ക്രമീകരിക്കും. അനാവശ്യമായി ആരേയും സ്കൂള് വളപ്പില് പ്രവേശിപ്പിക്കില്ല. ആവശ്യമെങ്കില് രണ്ട് ഡോസ് വാക്സിന് എടുത്തവര്ക്ക് അനുവാദം നല്കും. അധ്യാപകര്, ബസ് ഡ്രൈവര്മാര് ഉള്പ്പെടെയുള്ള ജീവനക്കാരുടെയും രണ്ട് ഡോസ് വാക്സിനേഷന് 95 ശതമാനം പൂര്ത്തിയായി. നിലവില് 416 പേര് കൂടി വാക്സിന് സ്വീകരിക്കാനുണ്ട്. ആവശ്യമുള്ളവര്ക്ക് ഉച്ചഭക്ഷണം പാലക്കാട് രക്ഷിതാക്കളുടെ സമ്മതത്തോടെ ആവശ്യമുള്ള വിദ്യാര്ഥികള്ക്ക് ഉച്ചഭക്ഷണം നല്കും. ഇതിനായി സിവില് സപ്ലൈസ് വഴി സാധനങ്ങള് സ്കൂളില് എത്തിക്കും. വിദ്യാര്ഥികള് ഭക്ഷണം കഴിക്കാനുള്ള പാത്രം വീട്ടില്നിന്ന് കൊണ്ടുവരണം. ഒന്നാംക്ലാസ് പഠനം വീട്ടില് ആദ്യ പഠനം രണ്ടാം ക്ലാസില് പാലക്കാട് തിങ്കളാഴ്ച സ്കൂളില് പോകാന് കാത്തിരിക്കുകയാണ് അനാമികക്കുട്ടി. ബാഗും പെന്സില് ബോക്സും, സ്ലേറ്റും പുസ്തകവുമെല്ലാം ഒരുക്കി. ആദ്യമായി സ്കൂളില് പോവുകയാണ്. അതും രണ്ടാം ക്ലാസിലേക്ക്. ഇതുവരെ ഫോണില് മാത്രം കണ്ട കൂട്ടുകാരെ ഇനി നേരിട്ട് കാണാം. കൊഴിഞ്ഞാമ്ബാറ ഗവ. യുപി സ്കൂളിലെ രണ്ടാം ക്ലാസുകാരി ആര്വിപി പുതൂര് മണികണ്ഠന്റെ മകള് എം അനാമികയെപ്പോലെ ആയിരക്കണക്കിന് വിദ്യാര്ഥികളാണ് ഒന്നാം ക്ലാസ് കാണാതെ രണ്ടിലേക്ക് എത്തുന്നത്. മഴയില് കുടയും ബാഗുമായെത്തുന്ന ഓര്മയും അമ്മയെ പിരിഞ്ഞിരിക്കാനാകാതെ വാവിട്ടുകരയുന്ന കുരുന്നുകളുമാണ് സ്കൂള് തുറക്കുമ്ബോള് നമ്മെ വരവേല്ക്കുന്ന ചിത്രങ്ങള്. ഇത്തവണ ഒരു ദുരന്തം അതിജീവിച്ച ജനതയുടെ പ്രതിരോധമാണ് സ്കൂളിന്റെ പടികയറി എത്തുന്നത്. 2020 ഏപ്രില്, മെയ് മാസങ്ങളില് ഒന്നാംക്ലാസില് പ്രവേശനം നേടിയെങ്കിലും സ്കൂളിലെത്തുന്നതിന് കോവിഡ് തടസ്സമായി. കരഞ്ഞും വഴക്കടിച്ചും പ്രവേശനോത്സവത്തിന് എത്തേണ്ട കുരുന്നുകള് വീട്ടിലിരുന്ന് രക്ഷിതാക്കള്ക്കൊപ്പം ഓണ്ലൈനില് ക്ലാസിലെത്തി. പഠനം ടിവിക്കും മൊബൈലിനും മുമ്ബിലായതോടെ ക്ലാസ് മുറികള് അവര്ക്ക് നഷ്ടമായി. സഹപാഠികളെ പരസ്പരം കാണാതെ സംസാരിക്കാതെ ഒരുവര്ഷം ക്ലാസിലിരുന്നു. ഓണ്ലൈന് ക്ലാസില് കളിയും കാര്യവുമായി എത്തുന്ന ടീച്ചറേയും കുട്ടികള് നേരിട്ട് കണ്ടിട്ടില്ല. രണ്ടാം ക്ലാസിലെത്തുമ്ബോള് പുതിയ ടീച്ചര്ക്കാകും ചുമതല. ഒരു ദിവസംപോലും കുട്ടികളെ ക്ലാസിലിരുത്തി പഠിപ്പിക്കാനാകാത്ത സങ്കടത്തിലാണ് ഒന്നാം ക്ലാസിലെ അധ്യാപകര്. ബഞ്ചും ഡെസ്കും ബോര്ഡും മണിയൊച്ചകളും ഇടവേളകളും ഉച്ചക്കഞ്ഞിയുമെല്ലാം ഈ രണ്ടാം ക്ലാസുകാര്ക്ക് ആദ്യാനുഭവമാകും. നാട് കെെകോര്ത്തു പാലക്കാട് പ്രതിസന്ധികളെ അതിജീവിച്ച് നാടൊന്നാകെ സ്കൂള് ഒരുക്കാന് കൈകോര്ത്തു. അവധി ദിവസമായിരുന്നെങ്കിലും ഭൂരിഭാഗം അധ്യാപകരും ഞായറാഴ്ച ഒരുക്കം പൂര്ത്തിയാക്കാന് സ്കൂളിലെത്തി. സന്നദ്ധ സംഘടനകളും പൊലീസും അഗ്നിരക്ഷാ സേനയും ശുചീകരണത്തിന് ഒപ്പമുണ്ടായി. അണുനശീകരണവും നടത്തി. വര്ണക്കടലാസും ബലൂണും കൊണ്ട് സ്കൂള് അലങ്കരിച്ചു. ഭൂരിഭാഗം സ്കൂളും പെയിന്റിങ്ങും പൂര്ത്തിയാക്കിയാണ് പ്രവേശനോത്സവത്തിന് തയ്യാറായത്. പ്രധാന അധ്യാപകന് കോവിഡ് സ്ഥിരീകരിച്ചതിനെ തുടര്ന്ന് ചെര്പ്പുളശേരി വാക്കടപ്പുറം ജിഎല്പി സ്കൂളില് അധ്യാപകര് നിരീക്ഷണത്തിലാണ്. ബിആര്സിയില്നിന്ന് അധ്യാപകരെ എത്തിച്ച് സ്കൂള് പ്രവര്ത്തിപ്പിക്കുമെന്ന് വിദ്യാഭ്യാസ ഉപഡയറക്ടര് പി കൃഷ്ണന് പറഞ്ഞു. ആസ്ബറ്റോസ്, ടിന് ഷീറ്റ് മേഞ്ഞ ക്ലാസ് മുറിയുള്ള സ്കൂളില് പഠനം കര്ശനമായി നിരോധിച്ചതിനാല് ക്ലാസ് മുറി കുറവ് വന്നാല് ലാബ്, ലൈബ്രറി എന്നിവ പ്രയോജനപ്പെടുത്തും. രക്ഷകര്ത്താക്കള് അകത്ത് കയറണ്ട പാലക്കാട് സ്കൂളില് വിദ്യാര്ഥികളെ എത്തിക്കുന്ന രക്ഷകര്ത്താക്കള് ഗേറ്റിനുള്ളില് പ്രവേശിക്കരുത്. ശാരീരിക അകലം പാലിക്കലും വിദ്യാര്ഥികളുടെ സുരക്ഷയും കണക്കിലെടുത്താണ് വിദ്യാഭ്യാസ വകുപ്പിന്റെ അഭ്യര്ഥന. പിടിഎ ഭാരവാഹികള് അടിയന്തര ആവശ്യമുണ്ടെങ്കില് മാത്രം പ്രവേശിക്കുക. കെഎസ്ആര്ടിസി സര്വീസ് പാലക്കാട് കോവിഡ് മാനദണ്ഡം പാലിച്ച് വിദ്യാര്ഥികള്ക്ക് സുരക്ഷിതമായി യാത്ര ചെയ്യുന്നതിന് കെഎസ്ആര്ടിസി ബസ് ബോണ്ട് സര്വീസ് നടത്തും. ചിറ്റൂര് വിജയമാത, കണ്ണാടി ഹയര് സെക്കന്ഡറി സ്കൂള്, അകത്തേത്തറ ഗവ. യുപിസ്കൂള് എന്നിവ ബോണ്ട് ബസ് ഓണ് ഡിമാന്റ് സര്വീസിന് സമീപിച്ചിട്ടുണ്ടെന്ന് ജില്ലാ ട്രാന്സ്പോര്ട്ട് ഓഫീസര് ടി എ ഉബൈദ് അറിയിച്ചു. 40 കുട്ടികള്ക്ക് 20 ദിവസം എന്ന കണക്കില് പ്രതിമാസ തുക മുന്കൂര് അടയ്ക്കുന്ന വിദ്യാഭ്യാസ സ്ഥാപനങ്ങള്ക്കാണ് ബോണ്ട് ബസ് നല്കുക. ഒരു ബസില് കുറഞ്ഞത് 40 കുട്ടികള്ക്ക് ഇരുന്ന് യാത്ര ചെയ്യാം. സ്കൂളിന്റെ പേര് വിവരങ്ങള് ബസില് പ്രദര്ശിപ്പിക്കും. കഴിയുന്നതും വനിത കണ്ടക്ടര്മാരെയാണ് നിയോഗിക്കുക. 1,308 സ്കൂള് ബസ് സുരക്ഷയോടെ യാത്ര പാലക്കാട് വിദ്യാര്ഥികളെ സുരക്ഷിതമായി സ്കൂളിലെത്തിക്കാന് ബസുകള് ഒരുങ്ങി. അറ്റകുറ്റപ്പണി, പെയിന്റിങ് എന്നിവയ്ക്കുശേഷം സുരക്ഷാക്രമീകരണങ്ങളും ഒരുക്കിയാണ് സ്കൂള് ബസ് കുട്ടികള്ക്കായി വാതില് തുറക്കുക. മോട്ടോര് വാഹന വകുപ്പിന്റെ കണക്കനുസരിച്ച് ജില്ലയില് 1,308 സ്കൂള് ബസുണ്ട്. കോവിഡിനെത്തുടര്ന്ന് രണ്ട് വര്ഷം ഓടാതിരുന്നതിനാല് മിക്ക ബസും തകരാറായിരുന്നു. സ്കൂള് തുറക്കുന്ന ദിവസം അറിയിച്ചതുമുതല് അറ്റകുറ്റപ്പണി തുടങ്ങി. മോട്ടോര് വാഹന വകുപ്പിന്റെ നേതൃത്വത്തില് ഫിറ്റ്നസ് പരിശോധന കാര്യക്ഷമമായി നടന്നു. സാമ്ബത്തിക ബുദ്ധിമുട്ടിനെത്തുടര്ന്ന് ചിലയിടങ്ങളില് മാനേജ്മെന്റ് ബസ് നന്നാക്കിയില്ല. ഇവിടെ പിടിഎയുമായി സഹകരിച്ച് വാഹന സൗകര്യം ഏര്പ്പെടുത്തും. സ്കൂള് ബസുകളുടെ പെര്മിറ്റും ഫിറ്റ്നസും മൂന്നുമാസത്തേയ്ക്ക് നീട്ടി നല്കാന് കഴിഞ്ഞ ദിവസം സര്ക്കാര് തീരുമാനിച്ചിരുന്നു. ഇത് സ്കൂള് മാനേജ്മെന്റിന് ആശ്വാസമായി. ബസിന്റെ അറ്റകുറ്റപ്പണി പൂര്ത്തിയാക്കിയാല് നിരത്തിലിറങ്ങാം. ഭൂരിഭാഗം രക്ഷിതാക്കളും സ്കൂള് ബസ് ആവശ്യപ്പെടുന്നുണ്ട്. സാനിറ്റൈസറും സാമൂഹിക അകലവും ഉറപ്പാക്കി സുരക്ഷിതമായി വിദ്യാലയത്തിലും തിരികെ വീട്ടിലും എത്തിക്കാന് ബസ് ജീവനക്കാരും ഒരുങ്ങി. ദേശാഭിമാനി വാര്ത്തകള് ഇപ്പോള് വാട്സാപ്പിലും ടെലഗ്രാമിലും ലഭ്യമാണ്. വാട്സാപ്പ് ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. ടെലഗ്രാം ചാനല് സബ്സ്ക്രൈബ് ചെയ്യുന്നതിന് ക്ലിക് ചെയ്യു.. Tags : മറ്റു വാര്ത്തകള്